Online a Biblia | BARO A LUBONG A PATARUS TI NASANTUAN A KASURATAN
Kayatmo a basaen daytoy nga artikulo iti %%?
Apocalipsis 20:1-15
20 Ket nakitak ti maysa nga anghel a bumabbaba manipud langit nga addaan iti tulbek ti mangliwengliweng+ ken maysa a dakkel a kawar iti imana.2 Ket kinemmegna ti dragon,+ ti kadaanan a serpiente,+ nga isu ti Diablo+ ken Satanas,+ ket pinarautanna iti las-ud ti sangaribu a tawen.3 Ket inggarangugongna iti mangliwengliweng+ ket rinikpanna dayta ken sinelioanna dayta iti rabawna, tapno saannan a mayaw-awan dagiti nasion agingga a maturpos ti sangaribu a tawen. Kalpasan dagitoy a banag masapul nga isu maluk-atan iti bassit a kanito.+4 Ket nakakitaak kadagiti trono,+ ket adda dagidiay nagtugaw kadakuada, ket naited kadakuada ti pannakabalin a mangukom.+ Wen, nakitak dagiti kararua dagidiay napapatay babaen ti wasay gapu iti panangsaksida ken Jesus ken gapu iti panagsao maipapan iti Dios, ken dagidiay saan a nagdaydayaw iti atap nga animal+ wenno uray iti ladawanna+ ken saan nga immawat iti marka iti mugingda ken iti imada.+ Ket nagbiagda ket nakipagturayda ken Kristo kas ar-ari+ iti sangaribu a tawen.5 (Ti dadduma kadagiti natay+ saanda a nagbiag agingga a maturpos ti sangaribu a tawen.)+ Daytoy ti umuna+ a panagungar.6 Naragsak+ ken nasantuan+ ti asinoman nga addaan paset iti umuna a panagungar; kadagitoy awan autoridad+ ti maikadua nga ipapatay,+ no di ket isudanto ti papadi+ ti Dios ken ni Kristo, ket makipagturaydanto kenkuana kas ar-ari iti sangaribu a tawen.+7 Itan apaman a maturpos ti sangaribu a tawen, maluk-atanto ni Satanas iti nakaibaludanna,8 ket rummuarto tapno iyaw-awanna dagidiay nasion nga adda iti uppat a suli ti daga, da Gog ken Magog, tapno urnongenna ida a sangsangkamaysa maipaay iti gubat. Ti bilang dagitoy ket kas iti darat ti baybay.+9 Ket nagwarasda iti pangakabaan ti daga ket linawlawda ti pakarso dagiti sasanto+ ken ti ay-ayaten a siudad.+ Ngem bimmaba ti apuy manipud langit ket inalun-onna ida.+10 Ket ti Diablo+ a nangyaw-awan kadakuada naitapuak iti danaw nga apuy ken asupre, a sadiay ti ayanen agpadpada ti atap nga animal+ ken ti ulbod a mammadto;+ ket matutuokdanto iti aldaw ken rabii iti agnanayon ken awan inggana.11 Ket nakitak ti maysa a naindaklan a puraw a trono ken daydiay situtugaw iti dayta.+ Manipud iti sanguananna nagtalaw ti daga ken ti langit,+ ket awan disso a nasarakan maipaay kadakuada.12 Ket nakitak dagiti natay, dagiti dadakkel ken dagiti babassit,+ a sitatakder iti sanguanan ti trono, ket naukrad dagiti lukot. Ngem sabali pay a lukot ti naukrad; dayta ti lukot ti biag.+ Ket naukom dagiti natay manipud kadagidiay banag a naisurat kadagiti lukot sigun kadagiti aramidda.+13 Ket ti baybay inyawatna dagidiay natay nga adda kenkuana, ket ni patay ken ti Hades inyawatda dagidiay natay+ nga adda kadakuada, ket naukomda a tumunggal maysa sigun kadagiti aramidda.+14 Ket ni patay+ ken ti Hades naitapuakda iti danaw nga apuy. Daytoy kaipapananna ti maikadua nga ipapatay,+ ti danaw nga apuy.+15 Kanayonanna pay, siasinoman a saan a nasarakan a naisurat iti libro ti biag+ naitapuak iti danaw nga apuy.+
ilo_Latn ilo_Latn ayr_Latn ilo_Latn